แรงขายทำกำไร ฉุด SET ปิดลบ 10 จุด นักลงทุนผิดหวังงบ “บจ.” ต่ำคาด
SET ปิดลบ 10 จุด เนื่องจากนักลงทุนขายทำกำไร หลังงบบริษัทจดทะเบียนไตรมาส 3/65 ออกมาต่ำกว่าคาด และแรงขายลดความเสี่ยงรอติดตามตัวเลขเงินเฟ้อสหรัฐฯ ในคืนพรุ่งนี้ ส่วนตลาดหุ้นเอเชียส่วนใหญ่ปรับตัวลง ขณะที่แนวโน้มพรุ่งนี้คาดแกว่งไซด์เวย์ให้แนวต้าน 1,630-1,640 จุด แนวรับ 1,610-1,620 จุด
SET ปิดลบ 10 จุด เนื่องจากนักลงทุนขายทำกำไร หลังงบบริษัทจดทะเบียนไตรมาส 3/65 ออกมาต่ำกว่าคาด และแรงขายลดความเสี่ยงรอติดตามตัวเลขเงินเฟ้อสหรัฐฯ ในคืนพรุ่งนี้ ส่วนตลาดหุ้นเอเชียส่วนใหญ่ปรับตัวลง ขณะที่แนวโน้มพรุ่งนี้คาดแกว่งไซด์เวย์ให้แนวต้าน 1,630-1,640 จุด แนวรับ 1,610-1,620 จุด
9 พ.ย. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ดัชนีปรับตัวลง จากแรงขายทำกำไรออกมา ซึ่งส่วนหนึ่งมาจากการที่หลายๆ บริษัทจดทะเบียนรายงานผลการดำเนินงานไตรมาส 3/65 ออกมาต่ำกว่าที่คาดไว้ ทำให้มีแรงขายออกมากดดัน ประกอบกับแรงขายเพื่อลดความเสี่ยงรอการรายงานตัวเลขเงินเฟ้อของสหรัฐฯ ในคืนวันพรุ่งนี้ ส่วนตลาดหุ้นอื่นในภูมิภาคเอเชียในวันนี้ส่วนใหญ่ปรับตัวลดลงเช่นเดียวกัน
ขณะที่แนวโน้มตลาดหุ้นไทยพรุ่งนี้คาดว่าแกว่งไซด์เวย์ หลังจากที่ตลาดมีการปรับตัวลดลงแล้วในวันนี้ ซึ่งมองว่าในวันนี้นักลงทุนอาจจะชะลอการลงทุน เพื่อรอความชัดเจนของตัวเลขเงินเฟ้อสหรัฐฯ ที่จะรายงานออกมาคืนพรุ่งนี้ ซึ่งมีผลต่อการดำเนินนโยบายการเงินของธนาคารกลางสหรัฐฯ (เฟด) และการลงทุนในตลาดหุ้น โดยให้แนวต้าน 1,630-1,640 จุด แนวรับ 1,610-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 1,976.74 ล้านบาท ปิดที่ 74.75 บาท เพิ่มขึ้น 0.50 บาท
PTT มูลค่าการซื้อขาย 1,803.07 ล้านบาท ปิดที่ 35.00 บาท ลดลง 0.50 บาท
OR มูลค่าการซื้อขาย 1,654.96 ล้านบาท ปิดที่ 24.30 บาท ลดลง 0.60 บาท
MTC มูลค่าการซื้อขาย 1,554.95 ล้านบาท ปิดที่ 34.75 บาท ลดลง 3.00 บาท
GULF มูลค่าการซื้อขาย 1,465.71 ล้านบาท ปิดที่ 51.25 บาท ลดลง 0.75 บาท